CELEX: 62020TN0752
Language: hu
Date: 2020-12-21 00:00:00
Title: T-752/20. sz. ügy: 2020. december 21-én benyújtott kereset – IMG kontra Bizottság

2021.2.15.   
            
            
               HU
            
            
               Az Európai Unió Hivatalos Lapja
            
            
               C 53/58
            
         
      2020. december 21-én benyújtott kereset – IMG kontra Bizottság
      (T-752/20. sz. ügy)
      (2021/C 53/75)
      Az eljárás nyelve: francia
      
         Felek
      
      
         Felperes: International Management Group (IMG) (Brüsszel, Belgium) (képviselők: L. Levi és J.-Y. de Cara ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a jelen keresetet elfogadhatónak és megalapozottnak;
                  következésképpen
               
            
                  —
               
               
                  állapítsa meg az Európai Bizottság szerződésen kívüli felelősségét;
               
            
                  —
               
               
                  kötelezze az alperest a felperes által elszenvedett kár megtérítésére, amelynek becsült – még nem véglegesített – értéke 2015. december közepétől a meghozandó ítélet kihirdetéséig számított havi 10 000 euró nem vagyoni kár, és 2,1 millió euró vagyoni kár (késedelmi kamatokkal növelt összege);
               
            
                  —
               
               
                  az alperest kötelezze valamennyi költség viselésére.
               
            
         Jogalapok és fontosabb érvek
      
      A felperes a Bizottságnak és az Európai Csalás Elleni Hivatalnak (OLAF) a vele szemben folytatott vizsgálat keretében tanúsított magatartása következtében állítólagosan bekövetkezett vagyoni és nem vagyoni kárai megtérítése iránti keresetének alátámasztása érdekében az alábbi jogalapokra hivatkozik.
      
                  1.
               
               
                  Az OLAF felróható magatartását illetően a felperes az alábbi szabálytalanságokra hivatkozik.
                  
                              a)
                           
                           
                              A vizsgálat hátterét illetően a felperes a 883/2013 rendelet (1) 1. cikkének, a 1999/352 határozat (2) 2. cikkének, az OLAF személyzetének szóló, vizsgálati eljárásokra vonatkozó iránymutatások 8.1. cikkének és a gondossági kötelezettségének a megsértésére hivatkozik.
                           
                        
                              b)
                           
                           
                              A nemzetközi szervezet fogalmának megsértésével kapcsolatban a felperes az 1605/2002 rendelet (3) 53. és 53d. cikkének, a 2342/2002 rendelet (4) 43. cikkének, és adott esetben a 966/2012 rendelet (5) 58. cikkének, valamint az 1268/2012 rendelet (6) 43. cikkének megsértésére hivatkozik. A felperes továbbá a nemzetközi jog megsértésére és a gondossági kötelezettség megsértésére hivatkozik.
                           
                        
                              c)
                           
                           
                              A vizsgálat lefolytatását illetően a felperes a 883/2013 rendelet 9. cikkének, az OLAF iránymutatások 8.5. cikkének, a pártatlanság elvének, a bizonyításfelvételre vonatkozó szabályoknak, a gondossági kötelezettségnek és az ártatlanság vélelmének megsértésére hivatkozik.
                           
                        
                              d)
                           
                           
                              A jelentés megszövegezését illetően a felperes a 883/2013 rendelet 9. cikkének, a pártatlanság elvének, a bizonyításfelvételre vonatkozó szabályoknak, a gondossági kötelezettségnek és az ártatlanság vélelmének megsértésére hivatkozik.
                           
                        
            
                  2.
               
               
                  Az OLAF és a Bizottság felróható magatartását illetően a felperes azt állítja, hogy az OLAF végleges jelentésének nyilvánosságra hozatalát eredményező adatszivárogtatás okán a Bizottság és az OLAF megsértette a titoktartási kötelezettségét, a 883/2013 rendelet 10. cikkét, az OLAF iránymutatások 8. cikkét és az EUMSZ 339. cikket, valamint a gondossági és gondoskodási kötelezettséget.
               
            
         (1)  Az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről szóló, 2013. szeptember 11-i 883/2013/EU, Euratom európai parlamenti és tanácsi rendelet (HL 2013. L 248., 1. o.).
      
         (2)  Az Európai Csalás Elleni Hivatal (OLAF) létrehozásáról szóló, 1999. április 28-i 1999/352/EK, ESZAK, Euratom bizottsági határozat (HL 1999. L 136., 20. o.; magyar nyelvű különkiadás 1. fejezet, 3. kötet, 110. o.).
      
         (3)  Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (HL 2002. L 248., 1. o.; magyar nyelvű különkiadás 1. fejezet, 4. kötet, 74. o.; helyesbítés: HL 2007. L 99., 18. o.).
      
         (4)  Az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (HL 2002. L 357., 1. o.; magyar nyelvű különkiadás 1. fejezet, 4. kötet, 145. o.; helyesbítés: HL 2005. L 345., 35. o.).
      
         (5)  Az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendelet (HL 2012. L 298., 1. o.).
      
         (6)  Az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól szóló, 2012. október 29-i 1268/2012/EU felhatalmazáson alapuló bizottsági rendelet (HL 2012. L 362., 1. o.).